

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 214-01/20-01/4

URBROJ: 2186-06-01/1-20-1

Petrijanec, 2020. PRIJEDLOG

Na temelju članka 12. stavka 3. i članka 13. stavka 4. Zakona o zaštiti od požara (»Narodne novine«, broj 92/10), Procjene ugroženosti od požara Općine Petrijanec (»Službeni vjesnik Varaždinske županije«, broj 47/15), Godišnjeg provedbenog plana unaprjeđenja zaštite od požara za područje Varaždinske županije za 2020. godinu (KLASA: 214-01/20-01/1, URBROJ: 2186/1-01/1-20-1, od dana 18. veljače 2019. godine) i članka 28. Statuta Općine Petrijanec (»Službeni vjesnik Varaždinske županije« broj 16/13 i 52/17), Općinsko vijeće Općine Petrijanec na sjednici održanoj dana 2020. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Općine Petrijanec za 2020. godinu**

**I.**

U cilju postizanja učinkovitije i efikasnije razine zaštite od požara na području Općine Petrijanec, Općinsko vijeće Općine Petrijanec donosi Godišnji provedbeni plan unapređenja zaštite od požara za područje Općine Petrijanec za 2020. godinu (u daljnjem tekstu: Provedbeni plan).

**II.**

Za unapređenje mjera zaštite od požara na području Općine Petrijanec potrebno je u 2020. godini provesti sljedeće organizacijske i tehničke mjere:

# ORGANIZACIJSKE MJERE

## NORMATIVNI USTROJ ZAŠTITE OD POŽARA

### Općina Petrijanec dužna je raspraviti i uskladiti Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin  Vatrogasna zajednica Općine Petrijanec |
| Rok: | Kontinuirano |

### Općinsko vijeće Općine Petrijanec dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu (»Narodne novine«, broj 20/18, 115/18, 98/19).

|  |  |
| --- | --- |
| Izvršitelj zadatka: | Općina Petrijanec |
| Rok: | 01. svibanj 2020. godina |

### U prostorno-planskoj dokumentaciji, osim obveznog sadržaja propisanog posebnim zakonom i pod zakonskim aktom, potrebno je posebno evidentirati i obraditi mjere iz područja Procjene ugroženosti od požara i tehnoloških eksplozija Općine Petrijanec sukladno važećim propisima.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | MUP RH Ravnateljstvo CZ  Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin |
| Rok: | Kontinuirano |

## SUSTAV ZA PROVEDBU VATROGASNE DJELATNOSTI

### Temeljem Procjene ugroženosti od požara i tehnološke eksplozije i Plana zaštite od požara Općine Petrijanec potrebno je skrbiti o organiziranosti utvrđenog broja vatrogasnih postrojbi sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske (»Narodne novine«, broj 61/94).

|  |  |
| --- | --- |
| Izvršitelj zadatka: | Vatrogasna zajednica Općine Petrijanec |
| Rok: | Kontinuirano |

### Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine Petrijanec osiguravati potreban broj operativnih vatrogasaca.

|  |  |
| --- | --- |
| Izvršitelj zadatka: | DVD Petrijanec, DVD Družbinec, DVD Majerje, DVD Nova Ves, DVD Strmec Podravski |
| Sudjelovatelji: | Vatrogasna zajednica Općine Petrijanec |
| Rok: | Kontinuirano |

### Održavati sjednice zapovjedništva Vatrogasne zajednice Općine Petrijanec i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

|  |  |
| --- | --- |
| Izvršitelj zadatka: | Vatrogasna zajednica Općine Petrijanec |
| Sudjelovatelji: | Općina Petrijanec |
| Rok: | 15. travanj 2020. godina |

### Vatrogasna zajednica Općine Petrijanec uključit će se u organizaciju informativno-savjetodavnih sastanaka s predstavnicima lokalne uprave i samouprave, zainteresiranim osobama za zaštitu od požara, pučanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.

|  |  |
| --- | --- |
| Izvršitelj zadatka: | Vatrogasna zajednica Općine Petrijanec  Općina Petrijanec  MUP RH, Ravnateljstvo CZ |
| Rok: | kontinuirano |

# TEHNIČKE MJERE

## PROVEDBA PREVENTIVNIH AKTIVNOSTI

### Hrvatske šume d.o.o. – UŠP Koprivnica – Šumarija Varaždin dužna je izraditi godišnji Plan operativne provedbe programa aktivnosti zaštite od požara, temeljem koje će se prići izradi prosjeka kroz posebno ugrožene šume na području Županije u suradnji sa zapovjednikom Vatrogasne zajednice Općine Petrijanec, te na razini Županije uz sudjelovanje županijskog vatrogasnog zapovjednika. Za izradu prosjeka kroz posebno ugrožena šumska područja u vlasništvu fizičkih osoba na području Općine Petrijanec, financijska sredstva osiguravaju se u Proračunu Općine Petrijanec. Godišnji plan operativne provedbe programa aktivnosti zaštite od požara dostaviti sudjelovateljima zadaće.

|  |  |
| --- | --- |
| Izvršitelj zadatka: | Hrvatske šume d.o.o.  Vatrogasna zajednica Varaždinske županije  Općina Petrijanec |
| Sudjelovatelj: | Ministarstvo poljoprivrede i šumarstva  MUP RH, Ravnateljstvo CZ  Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin |
| Rok: | kontinuirano |

### Nadležno tijelo Općine Petrijanec dužno je poduzeti odgovarajuće mjere za sanaciju nekontroliranih (divljih) odlagališta.

|  |  |
| --- | --- |
| Izvršitelj zadatka: | Općina Petrijanec |
| Rok: | 30. lipnja 2020. godina |

## ODRŽAVANJE PRIPRAVNOSTI SUSTAVA VATROGASTVA

### Obaviti opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi (»Narodne novine«, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava (»Narodne novine«, broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije (»Narodne novine«, broj 31/11), odnosno temeljem Procjene ugroženosti od požara i tehnološke eksplozije te Plana zaštite od požara Općine Petrijanec.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | Vatrogasna zajednica Općine Petrijanec  DVD Petrijanec, DVD Družbinec, DVD Majerje, DVD Nova Ves, DVD Strmec Podravski |
| Rok: | kontinuirano |

### Za potrebe uspješnog djelovanja vatrogasnih postrojbi potrebno je osigurati odgovarajući prostor za smještaj opreme i tehnike, prostor za boravak vatrogasca, prostor za spremanje odjeće, obuće, opreme, vozila i tehnike te prostor za osposobljavanje vatrogasca i druge potrebne prostore.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | Vatrogasna zajednica Općine Petrijanec  DVD Petrijanec, DVD Družbinec, DVD Majerje, DVD Nova Ves, DVD Strmec Podravski |
| Rok: | kontinuirano |

### Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara potrebno je osigurati određeni broj stabilnih, mobilnih i prijenosnih radio uređaja te telefonskih linija, kao i određeni broj mobilnih linija po zahtjevu vatrogasnih postrojbi. Osuvremenjivati i u ispravnom stanju držati dojavnu centralu za slanje grupnih SMS poruka kod uzbunjivanja.

|  |  |
| --- | --- |
| Izvršitelj zadatka: | Vatrogasna zajednica Općine Petrijanec |
| Sudjelovatelji: | DVD Petrijanec, DVD Družbinec, DVD Majerje, DVD Nova Ves, DVD Strmec Podravski |
| Rok: | kontinuirano |

### Temeljem važeće Procjene ugroženosti od požara i tehnološke eksplozije te Plana zaštite od požara Općine Petrijanec potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija na području Općine Petrijanec. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku i VOC-u Javne vatrogasne postrojbe Grada Varaždina.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | Vatrogasna zajednica Varaždinske županije  Vatrogasna zajednica Općine Petrijanec  JVP Grada Varaždina |
| Rok: | kontinuirano |

### Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjem vatrogasnom društvu DVD-a Petrijanec i VOC-u Javne vatrogasne postrojbe Grada Varaždina.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | Vatrogasna zajednica Općine Petrijanec  JVP Grada Varaždina  DVD Petrijanec, DVD Družbinec, DVD Majerje, DVD Nova Ves, DVD Strmec Podravski |
| Rok: | kontinuirano |

### Razraditi sustav djelovanja županijskog operativnog vatrogasnog dežurstva temeljem razvojnih projekata Hrvatske vatrogasne zajednice.

|  |  |
| --- | --- |
| Izvršitelj zadatka: | Općina Petrijanec |
| Sudjelovatelji: | Hrvatska vatrogasna zajednica  Vatrogasna zajednica Varaždinske županije  Vatrogasna zajednica Općine Petrijanec  JVP Grada Varaždina  DVD Petrijanec, DVD Družbinec, DVD Majerje, DVD Nova Ves, DVD Strmec Podravski |
| Rok: | kontinuirano |

# ZAVRŠNE ODREDBE

**III.**

Provedbeni plan bit će dostavljen svim izvršiteljima i sudjelovateljima, nakon što ga donese Općinsko vijeće Općine Petrijanec.

|  |  |
| --- | --- |
| Izvršitelj zadatka: | Općina Petrijanec |

**IV.**

Nadležno upravno tijelo Općine Petrijanec će upoznati sa sadržajem ovoga Provedbenog plana sve subjekte koji su predviđeni kao izvršitelji pojedinih zadataka.

|  |  |
| --- | --- |
| Izvršitelj zadatka: | Općina Petrijanec |

**V.**

Sredstva za provedbu obveza koje proizlaze iz Provedbenog plana osigurat će se u Proračunu Općine Petrijanec.

|  |  |
| --- | --- |
| Izvršitelj zadatka: | Općina Petrijanec |
| Rok: | 31. prosinac 2020. godine |

**VI.**

Općinsko vijeće Općine Petrijanec jednom godišnje razmatra Izvješće o stanju zaštite od požara na području Općine Petrijanec i stanju provedbe Godišnjeg provedbenog plana unapređenja zaštite od požara.

**VII.**

Ovaj Godišnji provedbeni plan unaprjeđenja zaštite od požara za područje Općine Petrijanec za 2020. godinu stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

mr. sc. Martin Evačić